Nr. 536/17.09.2024

Vă invităm să participați la achiziția directă conform specificațiilor tehnice următoare, achiziție necesară proiectului *Influenceri pentru satul meu* co-finanțat de Administrația Fondului Cultural Național.

**ANUNȚ PARTICIPARE ACHIZIȚIE DIRECTĂ**

**pentru achiziția de servicii pentru producție expoziție**

1. **Obiectiv:**

Achiziţionarea de servicii de catering necesare pentru buna desfășurare a activităților din cadrul proiectului cultural *Influenceri pentru satul meu*, proiect cofinanțat de Adnimistrația Fondului Cultural Național.

**Locul desfășurării** evenimentelor/activităților din cadrul proiectului sunt localitățile Arpașu de Jos, Arpașu de Sus și Nou Român.

Activitățile propuse în cadrul Proiectului îi provoacă pe copii să-și redescopere satul, să observe detaliile arhitecturale și ocupaționale specifice zonei, ca apoi să le poată comunica mai departe membrilor comunității, prietenilor, turiștilor și tuturor celor care doresc să asculte povestea acestor meleaguri.

**II. Perioada de prestare a serviciilor:** serviciile vor fi prestate în perioada **23.09.2024-12.11.2024**

**Condiţii de plată**: plata se efectuează în termen de 30 de zile de la data emiterii facturii, pe bază de proces-verbal de recepție, după prestarea serviciilor şi cu condiţia acceptării la recepţie a serviciilor prestate.

**III. Criteriul de atribuire:** este *”prețul cel mai scăzut”*

**IV. Cerințe:**

Cerinţele impuse vor fi considerate ca fiind minimale.

Caietul de sarcini face parte integrantă din documentaţia pentru atribuirea contractului şi constituie ansamblul cerinţelor pe baza cărora se elaborează de către fiecare ofertant propunerea tehnică. În acest sens, orice ofertă prezentată, care se abate de la prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertarea de servicii cu caracteristici tehnice inferioare celor prevăzute în caietul de sarcini sau care nu satisface cerinţele caietului de sarcini va fi declarată ofertă neconformă şi va fi respinsă.

Obiectivul principal al Proiectului *Influenceri pentru satul meu* este dezvoltarea și diversificarea publicului, inclusiv prin adaptarea activităților la platforme diverse de prezentare și difuzare în mediul digital. Vizat este publicul tânăr din rural care va fi implicat în toate activitățile de conținut ce vor oferi un model inspirațional pentru categoria 12-14 ani, dar și din urban, cu modele vizibile și accesibile în online care să le stârnească interesul pentru eveniment.

Serviciile de producție expoziție sunt necesare pentru realizarea conceptului, a decorurilor și montarea expoziției in vederea prezentării și comunicării materialelor pregătite și documentate de participanții implicați în activitățile derulate in cadrul proiectul *Influenceri pentru satul meu.*

Expoziția se dorește a fi una interactivă, un adevărat studio cultural, compusă din elemente mobile, modulare pentru a fi ușor de montat și de demontat. În conceptul expozițional se va integra un mini studio interactiv cu un decor versatil, inspirat din elemente tradiționale, care are scopul de a încuraja copiii să înregistreze scurte interviuri cu diverși invitați (alți copii, persoane importante din comunitate, etc), ca apoi să fie diseminate pe canalele media ale Asociației sau ale partenerilor din proiect. Scopul expoziției este acela de a crea un spațiu de dialog, un spațiu interactiv și creativ unde copiii devin protagoniști și creatori de conținut.

Expoziția va avea vernisajul în prima jumătate a lunii noiembrie, la final de proiect, la o dată stabilită de beneficiar de comun acord cu prestatorul și va fi montată într-un spațiu din incinta școlii sau a căminului cultural al comunei Arpașu de Jos.

Serviciile pentru producția expoziției cuprind următoarele componente:

* Realizare concept expozițional bazat pe conceptul Proiectului.
* Prelucrarea digitală a materialului documentar și a planșelor realizate de copii (minim 30 de planșe) și realizarea unor panouri de expoziție din material ușor (de ex. Forex) cu dimensiunea A2 sau (sau S5), full color, 1 față.
* Realizarea decorului și asigurarea unui minim de mobilier expozițional.
* Asigurarea transportului și montarea expoziției.

Prestatorul are obligația de a respecta prevederile Regulamentul UE nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

Ofertanţii vor depune oferta cu detalierea prețului pe fiecare tip de serviciu ofertat. Nu se acceptă oferte parțiale. Nu se acceptă oferte alternative.

**V. Modul de depunere a ofertelor**

Operatorii economici vor depune următoarele documente:

a) Propunerea tehnică

b) Propunerea financiară – detaliată pe fiecare tip de serviciu ofertat

Modelele de formulare solicitate sunt disponibile pe site-ul [*www.asociatiateleabologa.ro*](http://www.asociatiateleabologa.ro)*.*

Operatorii economici vor transmite oferta conținând formularele completate și documentele solicitate, semnate în original, la sediu sau la adresa de e-mail [asociatiateleabologa@gmail.com](mailto:asociatiateleabologa@gmail.com) până la data de **20.09.2024, ora 15:30.**

Autoritatea contractantă va demara achiziţia doar cu ofertantul declarat câştigător de către comisia de evaluare oferte.